CELEX: 62012CN0156
Language: el
Date: 2012-03-30 00:00:00
Title: Υπόθεση C-156/12: Αίτηση για την έκδοση προδικαστικής αποφάσεως, την οποία υπέβαλε το Landesgericht Salzburg (Αυστρία) στις 30 Μαρτίου 2012 — GREP GmbH

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/9
            
         Αίτηση για την έκδοση προδικαστικής αποφάσεως, την οποία υπέβαλε το Landesgericht Salzburg (Αυστρία) στις 30 Μαρτίου 2012 — GREP GmbH
   (Υπόθεση C-156/12)
   2012/C 194/14
   Γλώσσα διαδικασίας: η γερμανική
   
      Αιτούν δικαστήριο
   
   Landesgericht Salzburg
   
      Διάδικοι στην υπόθεση της κύριας δίκης
   
   
      Αιτούν: Freistaat Bayern
   
      Καθής: GREP GmbH
   
      Έτερος διάδικος: Revisor beim Landesgericht Salzburg
   
      Προδικαστικά ερωτήματα
   
   
               1)
            
            
               Έχει το άρθρο 51, παράγραφος 1, πρώτο εδάφιο, του Χάρτη των Θεμελιωδών Δικαιωμάτων της Ευρωπαϊκής Ένωσης την έννοια ότι στο πεδίο εφαρμογής του Χάρτη εμπίπτει και διαδικασία για την κήρυξη εκτελεστών, κατά τα άρθρα 38 επ. του κανονισμού 44/2001 (1), αποφάσεων που εκδόθηκαν σε κράτος μέλος;
            
         
               2)
            
            
               
                           α)
                        
                        
                           Σε περίπτωση καταφατικής απαντήσεως, καλύπτει η αρχή της αποτελεσματικής ένδικης προστασίας που καθιερώνεται με το άρθρο 47 του Χάρτη την αξίωση απαλλαγής από την καταβολή δικαστικών εξόδων, ιδίως κατ’ αποκοπήν τέλους καταβλητέου κατά την κατάθεση ενδίκου μέσου ή/και τελών για την παράσταση δικηγόρου στην αναφερόμενη στο πρώτο ερώτημα διαδικασία;
                        
                     
                           β)
                        
                        
                           Ισχύει το ίδιο και για την ακολουθητέα κατά το εσωτερικό δίκαιο διαδικασία εκτελέσεως, ή τουλάχιστον για τη διαδικασία ενδίκου μέσου που αφορά συγχρόνως και την εκτέλεση, όταν το δικαστήριο αποφάνθηκε με μια απόφαση από κοινού επί της αιτήσεως κηρύξεως εκτελεστότητας και επί της αιτήσεως εκτελέσεως;
                        
                     
         
               3)
            
            
               Προκύπτει αξίωση για δικαστική αρωγή (ευεργέτημα πενίας) υπό την προεκτεθείσα έννοια, τουλάχιστον επικουρικώς, από το άρθρο 43, παράγραφος 1, του κανονισμού 44/2001 και/ή το άρθρο 6, παράγραφος 1, της ΕΣΔΑ, σε περίπτωση που το εσωτερικό δίκαιο θεσπίζει υποχρεωτική παράσταση δικηγόρου για την άσκηση του προβλεπομένου ενδίκου βοηθήματος (συγκεκριμένα εφέσεως);
            
         
      (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (EE L 12, σ. 1).